JohanHeinsen/ENO huggingface dataset:
Lolland-Falsters Stifts-Tidende, 1840-07-19
Hempels Avis tilkiendegiver kun at den er bleven vred, hvorimod Ove Thomsens Avis gaaer ind paa selve Sagen, men undlader dog ikke tillige at gjøre nogle stærke Udfald mod de liberale Blade, og der paastaaes endog, at det Partie, der kalder sig det liberale, har i det sidste Fjerdingaar tilladt sig saa nærgaaende personlige Krænkelser mod Christian den Ottende, som de bestaaende Love paa nogen Maade gjør det muligt." Skjøndt vi vel maa indrømme, at det er den almindelige Mening i vor Kreds, at de liberale Blade (Kjøbenhavnsposten og Fædrelandet) ikke have iagttaget det Maadehold, man kunde have ønsket i denne bevægede Tid, have vi dog ikke hørt nogen saa stærk Beskyldning imod dem, som den ovennævnte, den vi heller ikke kunne billige. Hvad selve Festlighederne i Odense angaaer, da hedder det om den i Ove Thomsens Avis, at Undgifterne ere efter de stedfindende Forhold virkelig nødvendige, og, retfærdig fordeelt, for ubetydelige til at give Nogen beføielse til Klage." Vi skulle ikke videre indlade os herpaa, men kun gjentage vor tidligere Yttring om, at slige Festligheder kun kan faae Betydning, naar det er udenfor al Tvivl, at de ere Følge af hele Communens, og ikke enkelte Mænds Anskuelser. Navnelisten paa D. M. Suite paa Reisen i Provindserne er af Randers Av. forøget med Kjøkkenmester Cassadaban, Kammertjener Hansen, Kammerlaquai Glase, Garderobebetjent Routh, 4 kongelige Laquaier, og 12 Cavallier-Tienere.
Lolland-Falsters Stifts-Tidende, 1840-07-19
Commissionen for det statistiske Tabelværk har nu udgivet Udførsels-Tabeller over Korn- og Fedevarer, Brændeviin, Kreaturer a. fra Danmark og Hertugdømmerne for Aarene 1838 og 1839, samt Udførsel af Sukker og Rum fra de danske vestindiske Øer. Udførselen af Kornvarer og Frø sorter i de anførte to Aar var, efter Fradrag af hvad der er indført fra Udlandet, i 1838 1,618,326 Tønder og deriblandt 218,152 Tdr. Raps, 1839 2, 175,717 Tdr. og deriblandt 195,203 Tdr. Raps. Blandt Fedevarer udførtes der af Smør i 1838. 73,509 Tdr. (16 1/2 Million Pd.), 1839 73,732 Tdr. og af Flæsk 18385,916,000 Pd., 1839 7,812,000 Pd. Det glæder os foreløbigen at kunne underrette vore Læsere om, at Sagen angaaende Bankens Realisationsforslag er afgjort. (Berl. Av.)
Lolland-Falsters Stifts-Tidende, 1840-07-19
Hof= og Stadsretten har i Løverdags dømt Arrestanten Urtekræmmer F. T. Schou af Kbhvn. til 1 Aars Forbedringshuusarbeide for bedragelig (Hels. Av.) Omgang med sit Fallitboe.
Lolland-Falsters Stifts-Tidende, 1840-07-19
Af et Brev fra Kjøbenhavn meddele vi følgende: De veed, at blandt andre Manøvrer har man i den senere Tid ogsaa prøvet paa at indbilde de Svage i Aanden blandt Haandværkerne, at man arbeider paa en pludselig Ophævelse af Laugene. Endskjøndt nu hvert fornuftigt Menneske veed, at en saadan hovedkulds Ophævelse aldrig har været paatænkt, saa har dog Comiteen angaaende Laugsvæsenets Ordning fundet det hensigtsmæssigt, at indbyde Oldermændene til at overvære Comiteens Forsamlinger, hvornæst det staaer dem frit for efter Mødet at yttre sig om, hvad der er blevet foredraget eller foreslaaet. "Dagens hidtilværende Redacteur, Hr. Th. Becker, har d. 14de de taget Afsked fra Publicum Aar. paa en meget rørende Maade, han mener ikke at have været saa ganske uheldig i sine Bestræbelser for at tækkes sine Læsere, men klager derhos over at hans Bevæggrunde fra saa mange Sider ere blevne miskjendte, eller forsætligen fordreiede o. s. v. Det er vistnok tungt, men Hr. Becker maa i saa Henseende trøste sig med at saa mange store Mænd ere blevne miskjendte medens de levede, men at Efterverdenen stedse retfærdigere har bedømt deres Fortjenester. Forresten maa vi meget beklage, at Hr. B. er gaaen saa aldeles fallit med det saa sikkert lovede Regnskab over Udgifterne til Balparet paa Christiansborgslot, eftersom vi nu aldeles intet have at sætte imod den mest overdrevne Forestilling hos de mange slette Regnemestere og hiin Festivitets (Kbhpst.) Bekostelighed.
Lolland-Falsters Stifts-Tidende, 1840-07-19
Den bekjendte Seminarielærer P. K. Algreen har, i Forening med en Hr. L. N. Frost samt Jens Hansen og Chr. Poulsen af Thorup paa Mors, indgivet en i Nordisk Kirketidende" indført, allerunderdanigst Ansøgning til Hs. Maj. Kongen om, at maatte fritages for de, efter Anmeldelse af Sognepræsten for Dragstrup og Skallerup, Hr. Due, af det Offentlige mod dem anlagte Søgsmaal for at have afholdt gudelige Forsamlinger hos de to sidstnævnte af Petitionairerne. Ansøgningen er anbefalet ved 2de Erklæringer, fra Provst J. Sørensen i Solberg og Pastor D. M. Roed til Galtrup og Østerjølby. Den førstomtalte Erklæring slutter med de Ord: Saavel denne Erfaring, jeg i denne Henseende har gjort, som efter min, ved Historiens Vidnesbyrd stadfæstede Overbeviisning, at ingen aandelig Bevægelse i Folket kan undertrykkes med verdslige Vaaben, men vel gives en skjæv Retning, kan jeg ikke andet end ønske, at al Slags Stævnemaal og Retsforfølgelse maatte ophøre mod dem, som afholde eller lade afholde gudelige Forsamlinger, og tillader mig derfor, allerunderdanigst paa det varmeste at anbefale denne Ansøgning til Deres Kongelige Majestætets allernaadigste Bønhørelse.
Lolland-Falsters Stifts-Tidende, 1840-07-19
Med Hensyn til at Aarhuus Avis har fortalt, at den Guldsmed Heidenreich, som før Krigens Udbrud 1807 stial Guldhornene fra Kunstkammeret, skulde i Anledning af Kronningen være bleven benaadet, bemærker den Frisindede, at Heidenreich, som nu er en meget gammel Mand, forlængst har erholdt Frigivelse, men dog helst ønskede at forblive hvor han var vant til at være, nemlig i Forbedringshuset. Her har han et eget Værelse, hvor han for nogle Aar siden meget ivrigt sysselsatte sig med at udfinde - Eirklens Qvadratur. (Halveirklens Omformning til en Klump. - denne Opgave har han tidligere som bekjendt løst.)
Lolland-Falsters Stifts-Tidende, 1840-07-19
Den merkantile Jndustrieforening i Kjøbenhavn har udstædt en Jndbydelse til et Actieselskab til Benyttelse af Limensgadens og Omegnens Mineralier paa Bornholm. De Hovedproducter, hvortil Udmarken Limensgade, vil levere fortrinligt Material ere Alun og Cement foruden Jernvitriol, Brun rødt m.m., og den hidtilværende Eier af den nævnte Grund, polytechnisk Candidat Hammer, overlader Selskabet som Eiendom foruden Grunden sit Eneretsprivilegium mod en billig Godtgjørelse.
Lolland-Falsters Stifts-Tidende, 1840-07-19
Udenlandske Efterretninger. Sommermaanederne ere i de constitutionelle Stater ikke Arbeidstiden, og man seer derfor ogsaa de almindelige Forretninger i denne Tid enten ganske at hvile, eller kun at behandles med temmelig Ligegyldighed. J Overhuset i England har der vel været nogen Debatter og Canadabillen og Hertugen, af Wellington har faaet et Amendement antage ifølge hvilket det er bestemt, at denne Bill først skal træde i Kraft om 11 Maaneder, men denne Sag har dog ikke vakt synderlig Opmærksomhed, da Processen mod Orford ganske fængsler denne, og de engelske Blade ere derfor ene opfyldte med meget trættende Referater af denne Proces, hvis Udfald imidlertid er bleven, at Oxford af Juryen vel er bleven erkjendt skyldig i Mordattentatet mod Dronningen, men tillige anseet som vanvittig, hvorfor han ikke kan straffes, men alene vil blive underkastet offentlig Varetægt. Spørgsmaalet og hvem der skal være Regent i England dersom Dronningen ikke overlever sin Barselseng, synes at have vakt Uenighed i Ministeriet, dog troer man, at den Mening vil seire, at Dronningens Gemal Prinds Albert bør være Regent i den eventuelle Arvings Mindreaarighed. - Ogsaa i Frankrig hersker der Stilhed i det offentlige Liv, og Pairkammerets Debatter formaaer ikke at afbryde denne, dog have Pairerne faaet af Conseilspræsidenten en Erklæring ifølge hvilken Frankrigs Mægling i Stridighederne mellem England og Neapel ere kronede med et heldigt Udfald, da saavel England som Neapel har undertegnet den i denne Anledning affattede Tractat. Om Forholdene i Algier underholder man sig endnu stedse kun med Rygter, der fornemmelig dreie sig om, hvem der skal udnævnes til Gouverneur i Marschal Va lees Sted. At Admiral Rosamel har faaet Ordre til at begive sig tilsøes med sin Eskadre, har og vakt almindelig Forundring, og man udtømmer sig forgiæves i Formodninger om, hvorhen denne Flaade er bestemt. – J Spanien taler man kunom de nyelig tilkæmpede Fordele over Carlisterne. Om disse imidlertid ville have nogen betydelig Jndflydelse paa Bestyrelsen af Landets øvrige Anliggender, er meget tvivlsomt, skjøndt man vel taler om at forandre Ministeriet. At man aldeles ikke frygter Carlisterne, kan man see deraf, at Espartero, har anmodet Dronning-Regentinden om at overtage Commandoen over Armeen.
Lolland-Falsters Stifts-Tidende, 1840-07-19
Blandinger. Handskerne ere for Tigen den vigtigste Deel i et elegant Dametoilette, da Armbaandenes og Flaconernes Luxus drager Blikkene til Hænderne. Saaledes bærer man nu i Paris ganske korte Handsker, forsynede med Snore og Ædelsteensknapper, og ovenfor disse igjen løber en Ring, som ved en Kjæde fastholder Flaconen med Vaabenskildtet og Ædelsteensproppen. Den øverste Deel af Handsken er rigeligt besat med Blomsterguirlander, Hermelin og Blomsterbaand. Som Pandebaand bærer man de saakaldte algierske Snore, der bestaae af Guld, høist omhyggeligt udarbeidet i Sort og Ponceau; Redigeret, trykt og udgivet af W. F. Laub i Nykjøbing. de omvinde Panden, slynge sig om Flætningerne og og falde i Qvaster ned paa begge Kinderne.
Lolland-Falsters Stifts-Tidende, 1840-07-19
En forhenværende Skriver, som hensidder i Straf- og Forbedringshuset i en tydsk By, har i sine Fritimer skrevet et lille Værk, betillet: Kunsten, i 24 Timer at blive en fuldkommen Lommetyv. Det manglede endnu, Til Lykke har han endnu ikke været saa lykkelig at finde Forlægger, og selv Eftertrykkerne vægre sig ved at paatage sig Forlaget.
Lolland-Falsters Stifts-Tidende, 1840-07-19
England tæller ligesaamange Faar som Tydskland har Mennesker, nemlig 32 Millioner.
Lolland-Falsters Stifts-Tidende, 1840-07-19
Ved Tallotteriets 1373 Trækning i Altona udkom: Nykjøbings Skibsliste fra 11te til 19de Juli 1840. Jndklarerede: Skipper P. Petersen af Svendborg, fra Holis med Muursteen; P. Cronberg af Nyham, fra Helsingborg med Trælast; J. Cronberg af Nyham, fra Helsingborg med Trælast; N. C. Nielsen af Svendborg, fra Kiel, baglastet; A. Ness af og fra Helliggenhavn med Ost og Potte tøi; F. D. Willer af Helliggenhavn, fra Vordingborg med Portetøi, Chr. Hansen af Marstal, fra Rostock med levende Faar; P. C. Friis af og fra Dragø, ledig; T. D. Brandt af Heiliggenhavn, fra Vordingborg med Pottetøi, L. J. Cramer af Nykjøbing, fra Kjøbenhavn med Stykgods; P. C. Lyngs af og fra Kjøbenhavn, ledig.
Lolland-Falsters Stifts-Tidende, 1840-07-19
Udklarerede: Skipper N. C. Stylsvig, af Nykjøbing, til Nysted med gammelt Jern og Bøgeplanker; Lars Madsen, af Stege, fra Vordingborg, ledig; P. Cronberg af Nyham, til Halmstad, baglastet; I. Cronberg af Nyham, fra Halmstad, baglastet; G. F. Pofler af Marstal, til Kiel med Korn; N. C. Nielsen af Svendborg, til Kiel, med Korn; P. C. Friis af Dragø, til Kjøbenhavn med Brænde; Chr. Hansen, af Marstal, til Nysted, baglastet; P. C. Lyngs af og til Kiøbenhavn med Brænde; N. C. Stylsvig af Nykjøbing, til Kjøbenhavn ved Forbiseiling, med garvet Læder; L. J. Cramer af Nykjøbing, til Stubbekjøbing, baglastet; F. D. Brandt af og til Helliggenhavn, baglastet; F. D. Willer af og til Heiligenhavn, baglastet.
Lolland-Falsters Stifts-Tidende, 1840-07-19
AVERTISSEMENTS. Commissionair. Skulde Nogen her i Stiftet ønske en paalidelig og expedit Commissionair i Kjøbenhavn, kan Adressecontoiret give nærmere Underretning om en saadann. 3 Jeg har den Ære at recommandere mig med at give en fuldkommen og grundig Underviisning af Maaltagning i Dame=Skræddersyening Time eller Maanedsviis efter de herpaa Reflecterendes Ønske. Stubbekjøbing den 13de Juli 1840. L. C. Sørensen, født Møller.
Lolland-Falsters Stifts-Tidende, 1840-07-19
Creditorerne i Stervboet efter Musketeer af Hans Majestæt Kongens Regiment 4 Compagnie No. 36, Hans Ottesen Errindlev, der er død paa Garnisons-Hospitalet i Kjøbenhavn den 16de April dette Aar, indkaldes herved med 12 Ugers Varsel, til at anmelde og beviisliggjøre deres Fordringer for undertegnede Skifteforvalter. Raahaugegaard den 9de Juli 1840. Bagger. 572 Rbd. 1 Mk. 2 s. S. & T. af GedsøergaardsOverformynderies Midler kunne, imod lovbefalet Sikkerhed, erholdes tillaans i 11te December Termin d. A. Gedsøergaard den 16de Juli 1840. Fibiger.
Lolland-Falsters Stifts-Tidende, 1840-07-21
Lollands Falsters Skis. Trende. No 94. Tirsdagen den 21 Juli.
Lolland-Falsters Stifts-Tidende, 1840-07-21
Den kongl. Commissarius har meddeelt Stænder-Forsamlingen i Roeskilde, at den Deputerede for det 3die Kjøbstadsdistrikt Procurator Næsted i Holbek, havde anmeldt Sygdomsforfald, at Commissarius i hans Sted havde indkaldt Suppleanten, Kjøbmand Jensen i Callundborg, men at denne ligeledes havde undskyldt sig paa Grund af Svagelighed. Da Tiden nu ikke tillod, at noget nyt Valg kunde tilendebringes saa betimeligt, at den Valgte kunde møde i nærværende Forsamling, vil, som en Følge heraf, dette Valgdistrict ikke i samme blive repræsenteret.
Lolland-Falsters Stifts-Tidende, 1840-07-21
Holsteenske Stænder. Alt. Merc." giver Efterretning om Forsamlingens Aabning efter foregaaende Gudstjeneste, ved hvilken Provst Wolf holdt Talen over Texten Es. 9, 2. Valget til Præsident faldt paa Dr. Balemann, Vicepræsident blev Etatsraad Wiese; Secretairer bleve Borgermester d'Aubert og Advocat Kirchhoff, til at redigere Stændertidenden valgtes Senator Karstens og Prof. Burchardi. (Berl. Av.)¬
Lolland-Falsters Stifts-Tidende, 1840-07-21
De fyenske Aviser ere næsten ene opfyldte med Beskrivelse over de Festligheder hvormed Kongeparret er bleven modtaget paa Reisen gjennem Fyen.
Lolland-Falsters Stifts-Tidende, 1840-07-21
For at vore Læsere kunne faae et Begreb om hvorledes disse Festligheder beskrives, meddele vi her efter Ove Thomsens Avis Begyndelsen af Artiklen Nyborg. Folkets Hengivenhed er Kongens Belønning. Glædeligt for Kongen, og glædeligt for enhver Fædrenelandsven maatte det derfor være, at bemærke, den Fryd, med hvilken man i Fyen saae Kongens og Dronningens Ankomst imøde, den Enthusiasme, med hvilken Alle, af de forskjelligste Classer søgte ved ringe ydre Tegn at lægge denne Glæde for Dagen. Denne Dag, da Majestæterne ventedes til Nyborg, havde Byens Jndvaanere kappedes om at udsmykke Husenes Facade med Blomster og Egeløv, hvorved Gaderne ret fik et festligt Udseende. Da Dampskibet nærmede sig Nyborg Skibsbro den 14de Juli bar Vinden Kongeparret venlige Toner imøde, fra det paa Skibsbroen opstillede talrige Musikkorps (det var hentet fra Fredericia, og i det Dampskibet lagde til under Kongesalut fra H. kgl. H. Kronprindsens Lystkutter Neptunus, udbragtes et stormende Hurra, som kun forstummede for at en af Ove Thomsen forfattet Velkomstsang kunde afsynges af Byens unge Damer, der havde opstillet sig foran en paa Skibsbroen anbragt smagfuld Æreport. Hs. Maj. Kongen besvarede denne Sang i de huldrigste og hjerteligste Udtryk, hvorved det Hele frembragte en saa skjøn Scene, at den inderlig rørte de Tilstædeværende. Ved Afreisen fra Nyborg var Byen illumineret, og det samme var Tilfældet i Odense, hvor D. D. Maj. ankom omNatten Kl. 2. Paa Grændsen af Odense modtoges D. D. Maj. af 150 Landmænd tilhest og udenfor Odense af et Detaschement af Dragonregimentet og de borgerlige Corps. Den 15de havde omtrent 100 Geistlige samlet sig i Odense Bispegaard og droge derfra med Biskoppen i Spidsen, op til Slottet, hvor Biskop Faber holdt en Tale. Asylet og flere offentlige Bygninger bleve besøgte, og om Aftenen var der arrangeret et Fakkeltog. Ved Afreisen reed foran den kongelige Vogn en passende Suite anført af H. K. H. Kronprindsen, og paa hele Reisen blev D. D. Maj. modtaget af Bønderne, der og havde oprettet Æreporte. Tillige overrakte enkelte Sogne Kongen Adresser, der tolkede Tillid og Kjærlighed.
Lolland-Falsters Stifts-Tidende, 1840-07-21
Vi have allerede tidligere underrettet vore Læsere om, at Sagen angaaende Bankens Realisations Forslag nu distnitivt er afgjort. Bestyrelsen har nu modtaget det i denne Anledning udfærdigede allerhøieste Rescript, som i det Væsentligste ikke afviger meget fra Bankbestyrelsens eget Forslag. Hoved-Bestemmelserne ere, at Bankens Seddelmasser ikke maae overstige den Sum, som nu er udgiven, omtrent 16 1/2 Millioner. Sedlerne ere realisable naar Banken henlægger det halve Beløb i rede Valuta, nemlig omtrent 4 1/2 Mill. i Landets Mynt, 2 Mill. i Sølv og 2 Mill. i Banco Valuta. Jmod den anden halve Deel af Sedlernes Beløb, maa Banken besidde 150 pCt. i gode Effecter, altsaa omtrent 12 3/4 Millioner Rbd., og deraf kun 1/2 Deel af directe Udlaan i faste Eiendomme. Ogsaa Bankens Sedler kunne træde istedetfor Sølv Valuta, naar 2 Rbd. Sedler henlægges istedetfor 1 Rbd. rede Sølv. Det er Banken tilladt at oprette en Filialbankindretning i Flensborg og et Bank-Contoir i Rendsborg. – Saaledes er denne for hele Landet høist vigtige Sag ordnet. (Berl. Av.)
Lolland-Falsters Stifts-Tidende, 1840-07-21
Til den tidligere Meddelelse om en frugtsommelig Tjenestepiges Transport fra en Gaard i Fyen, har vedkommende Eier givet følgende sandfærdig Fremstilling af Sagen", som vi troe at burde optage, da vi have optaget Klagen. Bemeldte Meieripigen kom dertil Gaarden sidstafvigte første Mai i frugtsommelig Tilstand, da Eieren kom til Gaarden (han boer nemlig ikke paa Gaarden) sagde han til Pigen, hun maatte søge sig et andet Opholdsted, hvortil hun svarede, at hun godt kunde tjene sin Tjeneste ud. Omtrent den 10de Juni tog Eieren hende for sig igjen i Overværelse af Avlskarlen, foreholdt hende, hvor urigtigt det var, at hun vedblev sin Tjeneste; men Pigen svarede studs, at saalænge hun kunde forrette sit Arbeide, kunde hun ogsaa blive, hvorpaa Eieren yttrede, om hun ogsaa kunde forsvare det for sig selv at forrette Arbeidet, saa kunde hun ei forsvare det for sit Foster, thi hvorlet kunde dette eller hun af Vand- eller Mælkbæren faae et Knæk og da kunde det blive lagt hendes Husbond til Last. Aftenen førend Pigen tog bort fra Gaarden, kom Eieren der igjen, og henimod Morgen blev han vækket af Huusholdersken med Bud fra Pigen, at hun vilde hjem til sine Forældre, og om en af Karlene maatte kjøre for hende, hvilket Eiereren tillod, dog at en Pige skulde følge hende. Det retsindige Publicum, vil heraf see, at Eieren ikke i mindste Maade lod Pigen transportere fra Gaarden, som anmeldt er. Karlen, som kjørte for hende var jo dog nødt til at kjøre hende det sidste Stykke af Veien til Forældrenes Huus, som formodentlig var det nærmeste, og de vare kuns 1 a 2 Løkker fra Huset da Pigen fødte et dødfødt Barn.
Lolland-Falsters Stifts-Tidende, 1840-07-21
Sagen angaaende den Holsteenske Transit-Told, hvorover de frie Hansestæder Hamborg og Lübeck, havde besværet sig til den Tydske Forbundsforsamling, er efter Forlydende nu jævnet, og det i det Væsentligste saaledes, at Transit-Tolden vedbliver, men at den danske Regjering forpligter sig til, i de første 28 Aar ikke at forhøie den. (Kiel Corspd. Bl.)
Lolland-Falsters Stifts-Tidende, 1840-07-21
Af en Skrivelse fra Kjøbenhavn meddele vi følgende: "Morgenposten" eller den atter opstandne Commissionstidende tager ret Retfærdigheden ved Næsen. Kongens Foged reqvirerede Politiets Assistence for at lægge Beslag paa Bladet, og de indfandt sig da ogsaa for nylig Kl. 2 om Natten paa Trykkeriet, hvor de forefandt 5000 Exemplarer, som bleve confiskerede. Adressecontoirets Mandatarius vilde ligeledes have Pressen forstyrret, eller i det mindste sat i ubrugbar Tilstand, men dertil fandt Kongens Foged sig ikke beføiet, og hvad skete nu, Man trykkede 5000 nye Exemplarer, og Dagen efter kom Morgenposten ud som sædvanligt. Nogle Nætter efter kom 4 Politibetjente op paa Trykkeriet, forbød Bladets Trykning. Man adlød, man slukkede Lamperne og Alle forlode Trykkeriet, hvorpaa da Politiet ogsaa maatte forlade det, men posterede sig udenfor paa Trappen. Nogen Tid efter kom Vedkommende tilbage, men forstærkede ved betydeligt Mandskab, og trængte sig nu med Magt ind i Trykkeriet, uagtet Politiets Modstand, dog uden at molestere dette videre, og saaledes at Politiet blev holdt udenfor. Døren blev lukket af, Politiet bankede udenfra paa, men man lod sig ikke genere deraf, og trykkede Avisen færdig, hvorpaa om Morgenen Døren blev aabnet, og den hele Sværm atter styrtede ud med den færdige Avis, til Trods for Politiet. Det kan man kalde Trykkefrihed! Naar man hører at slige Excesser begaaes for at omgaae Lovene, da maa vistnok enhver ønske at Kjøbenhavns Borgere selv ville bidrage til at denne Avis ophører, ved nemlig ikke længer at modtage den. Det skal være bestemt, at Sagen og almindelig Værnepligt, der er saa dybt indgribende i alle statsborgerlige Forhold, skal, forinden den undergives Stændernes Betænkning, underkastes en yderligere Drøftelse af en combineret Commission bestaaende af civile og militaire Medlemmer.
Lolland-Falsters Stifts-Tidende, 1840-07-21
Ved allerhøieste Resol. af 18de Marts d. A. er det tilladt, at Embeds- og Rang-Bestallinger maae confirmeres aldeles gratis, hvorimod Gebyhret for Confirmationen af andre Benaadningsbreve, samt de af Collegierne ad mandatum udfærdigede Expeditioner, der behøve Confirmation, skal erlægges med det samme Beløb, som for selve den oprinde lige Expedition vilde være at betale efter de nugjældende Sportelaxter. (Touristen.)
Lolland-Falsters Stifts-Tidende, 1840-07-21
Tirsdagsnummeret af Fædrelandet er af Politiemesterens Medhielp blevet lagt under foreløbigt Beslag.
Lolland-Falsters Stifts-Tidende, 1840-07-21
Hs. kgl. Høihed Kronprindsen ledsages paa sin Reise i Jylland af sine Adjutanter, Majorerne v. Hedemann og v. Schøller, samt af Cabinetssecretair, Justitsraad Lunding. Hr. Th. Becher der fratræder "Dagens Redaction vil blive afløst, ikke af den af sine altfor hæftige Artikler i Dagen bekjendte Hr. H. Trojel, men af Hr. Chr. Hansen, der har skrevet Adskilligt under Navnet "Chr. Comet. (Aalb. Av.)
Lolland-Falsters Stifts-Tidende, 1840-07-21
Fra det sidst til Kbhvn, ankomne norske Dampskib havde en Passageer, en norsk Kjømmand, styrtet sig ud i Havet, da Skibet var i Kjøbenhavns Nærhed, men ved Hjælp fra Dampskibet blev han draget op igjen. (Aalb. Av.)¬
Lolland-Falsters Stifts-Tidende, 1840-07-21
J Nærheden af Husum er desværre i denne Tid bleven begaaet et Mord. Nattevægteren Flækken Schwabsted fandtes nemlig forleden Morgen ihjelslaaet paa sin Post. Efter Sigende er man allerede paa Spor efter Gierningsmanden. (Husum Ugbl.)
Lolland-Falsters Stifts-Tidende, 1840-07-21
Udenlandske Efterretninger. England. Den tidligere omtalte Bill om Regentskabet i Tilfælde at Dronningen skulde døe, vil nu blive forelagt Parlamentet, da nemlig Lordcantsleren har meddeelt Overhuset det fornødne Forslag i denne Henseende. J Dronningens i denne Anledning udfærdigede Skrivelse hedder det blandt andet: "Det menneskelige Livs Usikkerhed og den dybe Følelse af min Pligt mod Folket, gjør det nødvendigt for mig at anbefale Eder at tage under Overveielse de Tilfælde, som kunde indtræffe, og at tage saadanne Forholdsregler, som i ethvert Tilfælde kan sikkre den kongelige Autoritets Udøvelse. Man seer heraf, at Dronningens Svangerskab endnu ikke nævnes som den egentlige Grund til Forslaget, skjøndt det i Almindelighed antages at være det.
Lolland-Falsters Stifts-Tidende, 1840-07-21
Underhuset har modtaget en lignende Skrivelse og det er vedtaget strax at sætte Sagen under Discussion, Forøvrigt indeholde Aviserne herfra Jntet undtagen Raisonnements over Englands politiske Forhold, men heller ikke disse fremkomme med noget Nyt.